  Туспуктэм: Удмуртиысь тӧролэн но кивалтэтлэн пресс-службазы Наталия Сильвестрова 26-тӥ южтолэзе Ижкарын пенсионеръёслэн VIII тол спартакиадазы ортчиз. Отчы Удмуртиысь 5 каръёсысь но 25 ёросъёсысь 420-лэсь трос адями пыриськиз. Со сярысь Удмуртиысь тӧролэн но кивалтэтлэн пресс-службазы ивортӥз. Ӵошатсконъёс Ижкарын куинь интыын ортчизы: Нылпи творчествоя юртын, «Инву» («Сила воды») бассейнын но куасэн бызьылонъя Г. А. Кулакова нимо огъетын. Арлыдоос спортысь вить амалъёсын кужымзэс мертазы: шашкиен шудон, дартс, скандинав амалэн ветлон, куасэн бызьылон, уян   Каръёс пӧлын Ижкарлэн командаез вормиз, кыкетӥ инты Глазкарысь арлыдо спортсменъёс басьтӥзы, куинетӥ интыын –Сарапуллэн командаез. Кыкетӥ группаын (ёросъёс, кытын пенсионеръёслэн лыдзы 4 сюрс 900-лэсь трос) нырысетӥ инты Пичи Пурга ёрослэн командаез басьтӥз, кыкетӥ инты – Ува ёрослэн, куинетӥ инты –Дэри ёрослэн. Куинетӥ группаын (ёросъёс, кытын пенсионеръёслэн лыдзы 4 сюрс 900-лэсь ичи) Дэбес ёросысь ардыдоос вормизы, Яр ёрослэн командаез кыкетӥ луиз, Сьӧлта ёрослэн – куинетӥ. « Тросэз пыриськисьёс нунокъёсыныз ӵош спортэн выро – мыло-кыдо, тазалыко улон нуо, тунсыкъёсъя клубъёсы люкаськыло. Ӵошатсконъёсын вормыны бадӟым мылкыдзэс но зэмос команда луэмзэ возьматӥзы » Максим Шумихин, Удмуртиысь тӧролэн но кивалтэтлэн администрацизылэн кивалтӥсез Ужрад улсын «Удмуртское долголетие» ӵектосэн тодматскон понна площадка радъязы. Отын вань мылкыд карисьёс эмчилэсь визь-кенеш басьтыны но муниципалитетъёсысь физкультурая клубъёс сярысь тодыны быгатӥзы. Озьы ик пыриськисьёс понна зумбая мастер-класс ортчиз. Спартакиада 2016-тӥ арысен радъяське. Тодэ вайытом, Удмуртилэн командаез Спортъя XI огъяросси тол гурт шудонъёсын вормиз. Тегъёс: Спорт ӵошатсконъёс арлыдоос пенсионеръёс Спартакиада Ижкар Удмуртия  